TVERRFAGLIG INNSATSTEAM BARN OG UNGE

Hensikt:

Det opprettes tverrfaglig innsatsteam for å ivareta barn og unge og deres familier, med sammensatte utfordringer innen helse, skole og barnehage. Gjennom dette teamet kan man kartlegge, planlegge og koordinere tiltak overfor barn og unge i Flatanger kommune.

Omfang:

Tverrfaglig innsatsteam består av helsesykepleier (koordinator), psykiatrisk sykepleier, rektor, styrer barnehagen, PPT og barnevern. Andre fagpersoner kan innkalles ved behov.

Ansvar:

Koordinator for barn og unge har ansvar for innkalling til møtene, skriving av referat går på rundgang.

Alle har et ansvar for å melde inn saker. De som melder inn sak om enkeltbarn, har ansvar for å innhente samtykke fra foreldre. Hver enkelt fagperson har ansvar for å vurdere hvor mye informasjon som kan og bør bli gitt, i forhold til hensikten med at enkeltbarnet er meldt opp.

Møtene kan også benyttes til systemarbeid og diskusjoner, som vil bidra til bedre samarbeid rundt barn og unge Alle deltakere har taushetsplikt.

Beskrivelse:

Tverrfaglige innsatsteam gjennomføres 4 ganger i året. Varighet 1, 5 time. Faste medlemmer møter på alle møtene. Det vurderes fra hvert møte om møtet deles mellom barnehage og skole, eller at alle deltar på hele møtet. Andre fagpersoner kan inviteres inn til møtet, avhengig av sakliste, f.eks. kontaktlærere, barnehagelærere, NAV, leder på ungdomsklubben, politikontakt,

Saklisten skal være klar senest en uke før møtet. Koordinator etterspør saker til møtet to uker før fastsatt møte. Årsplan med dato for møtene settes opp på siste vårmøtet før sommerferien.

Tverrfaglig innsatsteam tar for seg utfordringer innen følgende områder:

* Anonyme/uformelle drøftinger vedrørende bekymringer rundt barn og unge
* Drøftinger av bekymringer rundt barn og unge, med samtykke fra foreldrene, uten foreldrene tilstede.
* Drøftinger av bekymringer rundt barn og unge med foreldrene tilstede, evt. barnet/den unge tilstede.
* Generelle miljømessige utfordringer blant barn og unge
* Utfordringer inne egen profesjon, sett i forhold til enkeltsaker man står i.

Avvik:

Planlagte møter som avlyses bør tilstrebes avklart med ny dato snarest, dersom dette anses som hensiktsmessig.

 30.05.2023